בוצ'ה (סרט)

בּוּצֵ'ה הוא סרט טלוויזיה ישראלי משנת 1992 בבימויו של רם לוי, עם שמואל וילוז'ני, נעמה שפירא ויגאל נאור בתפקידים הראשיים.

התסריט מבוסס על מחזה בשם זה של יוסף בר-יוסף שהועלה בתיאטרון חיפה (1984) ובתיאטרון החאן (2017).

סרט הטלוויזיה מבוים בחלקו כאילו שהשחקנים מופיעים לפני קהל חרדי.

תקציר העלילה
ברוך המכונה בּוּצֵ'ה (שמואל וילוז'ני) מגיע לבית משפחתו בשכונה חרדית בירושלים אותה נטש לפני 12 שנה כשיצא בשאלה ונאף עם אלישבע שהייתה נשואה. לדבריו אבי המשפחה, אליהו (נפתלי קריצ'בסקי) טלפן אליו שיבוא. האמת היא שהוא נרדף על ידי אנשי השוק האפור להם הוא חייב כסף לאחר שעסק המסטיקים שלו התמוטט.

אחותו נעמי (נעמה שפירא) ובעלה ניסן (יגאל נאור) מפעילים במקום יקב משפחתי קטן המייצר יין מתוק לקידוש ביחד עם העובד שלהם הירש (עזרא דגן). נעמי היא אישה כנועה שמושפעת מרומני אהבה אותם היא מחביאה מתחת למיטה. היא לא חשה ברגש אהבה כלפי ניסן אלא כלפי חיים, עיוור שגר עם אימו.

למקום מגיעה נערה בשם לאה (נאוה זיו) שמצהירה בפני בוצ'ה שאינה מאמינה באלוהים. אליהו הוא אדם זקן וחולה שמדבר רק יידיש. הוא סובל ממחלה סופנית וניסן מטפל בו. בוצֶ'ה שחייב כסף מבקש ממנו שייתן לו בצוואה חצי מהיקב. אליהו מוכן לתת לו את כל היקב בתנאי שיחתום בנוכחות שני עדים כי הוא מתחייב להיפרד מאשתו ולהגיד עליו קדיש יום יום לאחר מותו. בוצ'ה משקר לו ואליהו נפטר לאחר שהוא מגלה זאת.

צוות השחקנים
שם השחקן/יתשם הדמותהערותשמואל וילוז'ניבּוּצֵ'הנעמה שפיראנעמייגאל נאורניסןנפתלי קריצ'בסקיאליהונאוה זיולאה

קישורים חיצוניים

בּוּצֵ'ה, באתר יוטיוב

קטגוריה:סרטי 1992
קטגוריה:סרטים בעברית
קטגוריה:סרטים ביידיש
קטגוריה:סרטים מבוססי מחזות
קטגוריה:סרטי רם לוי